Kulonga kwa Bible akukitshikaa naminyi?
Batemwe ba Yehowa be na programe a kulonga na bantu Bible alulula nkonko ibungi, bu kileshesho:
- Efile Mukulu nnanyi?
- Efile Mukulu etatshishaa bwande su?
- Mushindo kinyi wandi mulombeene kulongamisha dibaka dyande?
- Mushindo kinyi wandi mulombeene kupeta muloo mu muwa wande?
Pano okyebe kupeta myaluulo ku nkonko ayelaa bantu bebungi pabitale programe etu a kulonga na bantu Bible.
Kuno kulonga akukitshikaa mushindo kinyi? Atwata kina mwanda bu shi “Efile Mukulu” sunga “dibaka” na atutaluula ma verse a mu Bible atale uno mwande. Su tubeabungu pamune, atukyebe kuuka akilongyesha Bible mushima pabitale kyakya kina mwanda; mu wawa mushindo twi bu’twe abalekye Bible bwashi epatuule aye nabeene.
Bwa kwitukwasha bwa kulonga Bible kalolo, twi na mukanda wa A nkinyi akilongyesha namu Bible? Uno mukanda aulesha kalolo, akilongyesha Bible pabitale Efile Mukulu, Yesu, nshalelo etu a mafuku e kumpala na ingi myanda.
Abitungu kufuta makuta bungi kinyi bwa kulonga Bible? Kulonga kwi buntu, tabitungu kufuta bwa kulonga nya.
Kulonga akwikala akwata nsaa bungi kinyi? Bantu bebungi abataa nsaa umune ku lubingo sunga kukila bwa kulonga Bible netu. Bungi bwa nsaa ya kulonga mbutale muntu na muntu. Atwikala atulondo programe obe.
Nkinyi akikitshika su natekye bwa kulonga Bible? Su botekye bwa kulonga Bible, Temwe a Yehowa umune akyebe kufika mu kukutala ku mbalo na mu nsaa yokumina. Munda mwa minite ipeela akyebe nkulesha mushindo watulongaa Bible na bantu. Su bokumina, nwi balombeene kutungunuka na kulonga.
Su nankumina kulonga Bible, abitungu shi nfikye bu Temwe a Yehowa? Nya. Batemwe ba Yehowa abakuminaa kulonga na bantu Bible, kadi tatutumaa bantu pa bukopo bwashi bekale Batemwe ba Yehowa nya. Anka, atuleshaa bantu na kanemo kooso akilongyesha Bible, atuuku shi muntu na muntu e na kya kwata kitshibilo pabitale myanda ya lukumino.—1 Mpyeele 3:15.
BWA KUUKA INGI MYANDA
Video: Bwakinyi abitungu kulonga Bible?
Bible kwete kukwasha bantu midiyo mu nsenga ishima bwabadya kupeta myaluulo ku nkonko ikata ya mu nshalelo. Okumina kwikala munkatshi mwabo su?
Kulonga kwa Bible akukitshikaa naminyi?
Mu nsenga ishima Batemwe ba Yehowa bakwete kulonga Bible na bantu bupenka bwabo ku bukwashi bwa mayele apeelepeele. Tala mushindo wabikitshikaa. Longa myanda ibungi mu Bible oobe.
Teka bwa kulonga Bible
Longa myanda ya mu Bible muyile nsaa na mbalo ayikusankisha.
lua_Latn lua_Latn lua_Latn lua_Latn lua_Latn lua_Latn lua_Latn bem_Latn lua_Latn lua_Latn lua_Latn lua_Latn lua_Latn bem_Latn lua_Latn lua_Latn lua_Latn lua_Latn kon_Latn kon_Latn